དེའི་ཐད།འབར་མའི་དུས་ཚགསཀྱིས་ཀྲུང་གོ་དང་ཨ་རི།འབར་མ་བཅས་ཕྱོགས་གསུམ་གའི་འབྲེལ་ལམ་ཐད་ཀྱི་ཆེད་མཁས་ཤིག་ལ་བཅར་འདྲི་བྱས་པར།ད་རེས་ཨང་སན་སུ་སྐྱིད་ཀྲུང་གོར་འཚམས་འདྲིར་ཕེབས་པ་དེས་འབར་མའི་དཔལ་འབྱོར་ལ་ཕན་ཁེ་མང་པོ་བསྐྲུན་ཡོད་མོད།ཁོ་མོས་འཚམས་འདྲིའི་རིང་གི་གནས་ཚུལ་བྱེ་བྲག་པ་རེ་རེ་ངེས་པར་དུ་ཐག་གཅོད་ལེགས་པོ་བྱེད་དགོས།ཚད་ངེས་ཅན་སྟེང་།ཨང་སན་སུ་སྐྱིད་ཀྱི་ཐེངས་འདིའི་འཚམས་འདྲི་ཡིས་འབར་མའི་བྱང་ཕྱོགས་ཀྱི་དམག་འཁྲུག་རེ་ཞིག་ཞི་བར་ཡོང་ཐུབ་ནའང་།འགལ་ཟླ་དེ་ཉིད་རྩ་བ་ནས་ཐག་གཅོད་བྱེད་ཐུབ་ཀྱི་མ་རེད།ཀྲུང་གོའི་ཕྱོགས་ནས་ཀྱང་ད་རེས་ཀྱི་གོ་སྐབས་འདིར་བསྟུན་འབར་མ་ནས་ཀྲུང་གོའི་ཁེ་ཕན་སྲུང་སྐྱོབ་བྱ་རྒྱུ་སྟེ།དེང་ཆར་འབར་མར་ཀྲུང་གོ་ནི་ནུབ་ཕྱོགས་རྒྱལ་ཁབ་ཀྱི་འགྲན་རྩོད་ཆེན་མོ་དང་གདོང་འཕྲད་ཡོད་ཅིང་།ད་རེས་ཨང་སན་སུ་སྐྱིད་ཀྲུང་གོར་འཚམས་འདྲིར་ཕེབས་པའང་མིག་སྔར་འཆར་འགོད་བྱེད་སྒང་གི་འབར་མའི་རོ་ཁེ་པང་དང་ཀྲུང་གོའི་ཁུན་མེན་བར་གྱི་ཨ་སྒོར་དུང་ཕྱུར༢༠༠ཡི་གོང་ཚད་ཀྱི་ལྕགས་ལམ་འཛུགས་བསྐྲུན་དེ་དང་འབྲེལ་བ་ཡོད་ཤོས་ཆེ་ལ།དེ་དང་ཆབས་ཅིགའཚམ་འདྲིའི་རིང་གི་ལས་རིམ་ཞིབ་ཕྲ་རེ་རེས་ད་ལོའི་ལོ་སྨད་ཀྱི་འདེམས་བསྐོར་ཤན་ཤུགས་ཐེབས་སྲིད་པས།ཨང་སན་སུ་སྐྱིད་ཀྱིས་ད་རེས་འཚམས་འདྲིའི་ལས་དོན་ལ་སྔར་བས་གཟབ་གཟབ་བྱེད་དགོས་འདུགཅེས་འགྲེལ་བརྗོད་གནང་འདུག